OpenLLM-France/wikimedia huggingface dataset:
# Gustáv Husák

Gustáv Husák (ˈɡustau̯ ˈɦusaːk ahoskatua; Bratislava, Hungariako Erresuma, 1913ko urtarrilaren 10a - ibidem, Eslovakia, 1991ko azaroaren 18a) politikari eslovakiarra izan zen. 1933an Txekoslovakiako Alderdi Komunistako kide egin zen eta Bigarren Mundu Gerran alemanen aurkako eslovakiarren erresistentzian parte hartu zuen. Gerra ondoren Alderdi Komunistaren Presidiumeko kide izan zen, purga politikoaren ondorioz espetxeratu zuten arte (1951-1960); 1963an berriro onartu zuten alderdian. Ministro Kontseiluaren idazkariorde egin zuten 1968an, eta Pragako Udaberria deitu zaionaren oinarri izan ziren erreforma liberalak egiten lagundu zuen; alabaina, Varsoviako Ituneko armada urte bereko abuztuan indarrez sartu zenean, jarreraz aldatu zen eta sobietarren jarrera gogorraren alde jarri zen. 1969an Alexander Dubčeken ordezkari izendatu zuten Txekoslovakiako Alderdi Komunistaren idazkari nagusiaren karguan, eta 1975ean Errepublikako lehendakari izendatua izan zen. Husákek 1987ko abenduan utzi zuen alderdiaren buruzagitza baina estatuko buru izaten jarraitu zuen 1989ko abendura arte; orduan, bere dimisioarekin batera, etorri zen erregimen komunistaren gainbehera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q157651
* Multimedia: Gustáv Husák / Q157651
# Gutar (argipena)

Gutar (edo Gútar) hitzek adiera eta erabilera zenbait dituzte:
* gutarra edo guraria;
* gutarrak, talde bateko kideak taldekideen ahotik izendatzeko erabiltzen den terminoa, familia, interes edo iritzi berekoak direla esateko (ikus, talde eta gregarismoa);
** gora gu ta gutarrak, abertzaleen leloa;
** Gu ta gutarrak, 1899. urtean Pedro Mari Otañok idatzitako bertsoa;
** Gu ta gutarrak, 1968. urtean Magdalena Mouján Otaño argentinar idazleak idatzitako zientzia fizkiozko istorioa;
** Gu ta Gutarrak, Euskal Herriko musika taldea;
** Gu ta gutarrak, ETB1eko telebista saioa.
* Gutarra, Errioxako kontserba-enpresa;
* Gútar, Jaén probintziako herria;
* gutar, Gotlandiako herritarrak, suedieraz.
# Gustow

Gustow Alemaniako udalerri bat da, Mecklenburg-Aurrepomerania estatuan. Azken zentsuaren arabera 634 biztanle zituen, 28,39 kilometro koadroko azaleran..

## Kanpo estekak

* Datuak: Q641273
* Multimedia: Gustow / Q641273
# Hebetoxyites

Hebetoxyites ongi ezagunak diren ammonite izeneko zefalopodoen artean genero fosil bat da. Bajociarrean bizi ziren, hau da, orain dela 171,6 milioi urtetik 167,7 milioi urtera gutxi gorabehera.

## Erreferentziak

* ↑ (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5695771
# Hebgen Lake Estates (Montana)

Hebgen Lake Estates Ameriketako Estatu Batuetako erroldak esleitutako leku bat da. Gallatin konderrian dago, Montana estatuan. 123 biztanle ditu, 0,477243 kilometro koadroko azaleran banatuta.

## Ikus, gainera

* Gallatin konderria

## Kanpo estekak

* Datuak: Q5893307
# Hebi

Hebi (txinera sinplifikatuz: 鹤壁; pinyineraz: Hèbì), Henan probintzian kokatutako prefektura mailako hiria da. Guztira, 1.427.700 biztanle inguru dauzka 2000ko erroldaren arabera eta 2.182 kilometro koadroko azalera.

## Inguru naturala eta kokapena

Prefektura mailako Hebi hiriaren mugakideak honakoak dira: Anyang iparralde, ekialde eta mendebaldean, eta Xinxiang hegoaldean.

## Banaketa administratiboa

* Qibin Barrutia (淇滨区)
* Shancheng Barrutia (山城区)
* Heshan Barrutia (鹤山区)
* Xun Konderria (浚县)
* Qi Konderria (淇县)

## Ikus, gainera

* Henan probintziaren banaketa administratiboa

## Kanpo estekak

* (Txineraz) Hebi hiriko gobernuaren webgunea.
* Datuak: Q404301
* Multimedia: Hebi / Q404301
# Hebrear Biblia

Hebrear Biblia jatorriz hebreeraz eta aramera zaharrez idatzitako Bibliako liburuak dira.
Biblia mota hau juduen tanakh eta kristauen Itun Zaharrarekin (batez ere protestante bertsioarekin, katolikoen zati deuterokanonikoak eta ortodoxoen anagignoskomena ez dituena) bat etortzen da.

## Kanpo estekak

* Datuak: Q732870
* Multimedia: Hebrew bibles / Q732870
# Hebrear alfabeto

Hebrear alfabetoa (hebreeraz: אָלֶף־בֵּית עִבְרִי, alefbet ʿIvri ) juduen abjad da, 22 kontsonantek osatua. Hebreera ez ezik, yidish eta beste judu-hizkuntzak ere (tartean, juduen nafar-aragoiera) idazteko erabiltzen da.

## Alfabetoa

| Aleph | Bet | Gimel | Dalet | He | Vav | Zayin | Het | Teth | Yod | Kaph |
| א | ב | ג | ד | ה | ו | ז | ח | ט | י | כ |
| א | ב | ג | ד | ה | ו | ז | ח | ט | י | ך |
| Lamed | Mem | Nun | Samekh | Ayin | Pe | Tsadi | Qof | Resh | Shin | Tav |
| ל | מ | נ | ס | ע | פ | צ | ק | ר | ש | ת |
| ל | ם | ן | ס | ע | ף | ץ | ק | ר | ש | ת |
Oharra: ezkerraldetik eskuinaldera idazten da.

### Sofit hizkiak

Bost hebrear hizkik —sofit izenekoak— izen eta ahoskera bereko beste bost ordezkatzen dituzte:
| Hizkia | ך | ם | ן | ף | ץ |
| Izena | Kaf sofit (כ"ף סופית) | Mem sofit (מ"ם סופית) | Nun sofit (נו"ן סופית) | Pei sofit (פ"א סופית) | Tzadi sofit (צד"י סופית) |
| Ahoskera | /χ/ | /m/ | /n/ | /p/, /ʔ/, /f/, /β/ | /ʦ/, /tʃ/ |

## Puntuazio-markak (Niqud)

| Marka | Izena | AFI | Transliterazioa | Unicode |
| ְ | sheva | [e̞], Ø | ə, e, ', ezer | U+05B0 |
| ִ | hiriq | [i] | i | U+05B4 |
| ֵ | zeire | [e̞] | e | U+05B5 |
| ֶ | segol | [e̞] | e | U+05B6 |
| ַ | pataj | [a] | a | U+05B7 |
| ָ | kamatz | [a] | a | U+05B8 |
| ֹ | holam | [o̞] | o | U+05B9 |
| ֹ | dages | [o̞] | o | U+05B9 |
| ּ | dagesh | [b], [g], [d], [k], [p], [t] | b, g, d, k, p, t | U+05BC |
| ּ | mapiq | [h] | h | U+05BC |
| ֻ | kubutz | [u] | u | U+05BB |
| ֿ | rafe | yiddishez baino ez dago, פּ [p] eta פֿ [f] bereizteko; halaber, ה edo א hizkietan isiltzeko. | yiddishez baino ez dago, פּ [p] eta פֿ [f] bereizteko; halaber, ה edo א hizkietan isiltzeko. | U+05BF |
| ׂ | Sinen puntua | [ʃ] | sh | U+05C1 |
| ׁ | Sinen puntua | [s] | s | U+05C2 |

## Zenbakiak

| Ikurra | Zbk. | Ikurra | Zbk. | Ikurra | Zbk. |
| א | 1 | י | 10 | ק | 100 |
| ב | 2 | כ | 20 | ר | 200 |
| ג | 3 | ל | 30 | ש | 300 |
| ד | 4 | מ | 40 | ת | 400 |
| ה | 5 | נ | 50 |
| ו | 6 | ס | 60 |
| ז | 7 | ע | 70 |
| ח | 8 | פ | 80 |
| ט | 9 | צ | 90 |

## Kanpo estekak

* Datuak: Q33513
* Multimedia: Hebrew alphabet / Q33513
# Hebrear egutegia

Hebrear egutegia juduek erabiltzen duten eguzki-ilargi egutegia da. Egungoa 359an Hilel II.a matematikariak egin zuen eta nahiko algoritmo konplexua erabiltzen du datak finkatzeko. Munduaren hasieran hasten da, juduen tradizioaren arabera K.a. 3760ko urriaren 7an, igandean, gertatu zena, hebrear egutegian 1. urteko Tishrei-ren 1a dena.
Eguna hiru izar irtetean hasi eta eguzki-sarreran bukatzen da. Hona hemen bere hilabeteak:
* Tishrei (30 egun) (תשרי)
* Cheshvan (29 edo 30 egun) (חשוון)
* Kislev (30 edo 29 egun) (כסלו)
* Tevet (29 egun) (טבת)
* Shevat (30 egun) (שבט)
* Adar (29 egun) (אדר)
* Nisan (30 egun) (ניסן)
* Iyar (29 egun) (אייר)
* Sivan (30 egun) (סיוון)
* Tammuz (29 egun) (תמוז)
* Av (30 egun) (אב)
* Elul (29 egun) (אלול)

## Kanpo estekak

* Datuak: Q44722
* Multimedia: Hebrew calendar / Q44722
# Hebesfenorrotonda triangeluar

Hebesfenorrotonda triangeluarra :
| Taldea | Johnsonen solidoak J$_{91}$ – J$_{92}$ – J$_1$ |
| Aurpegi kopurua | 13 hiruki 3 karratu 3 pentagono 1 hexagono |
| Ertz kopurua | 36 |
| Erpin kopurua | 18 |
| Erpin-konfigurazioa | 3(3$^3$.5) 6(3.4.3.5) 3(3.5.3.5) 2.3(3$^2$.4.6) |
| Simetria-taldea | C$_{3v}$ |
| Propietateak | Ganbila |
| Poliedro duala | - |
| Garapena ||
Geometrian, hebesfenorrotonda triangeluarra Johnsonen solidoetako bat da (J$_{92}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Triangular hebesphenorotunda" MathWorld-en.
* Datuak: Q2560593
* Multimedia: Triangular hebesphenorotunda / Q2560593
# Hebi no michi

Hebi no michi (japonieraz: 蛇の道) 2024ko Kiyoshi Kurosawa japoniar zinema zuzendariaren thrillerra da.
Filmak Donostiako 72. Zinemaldiaren Sail Ofizialean eman zuten, eta Urrezko Maskorra lortzeko lehian izan zen.

## Sinopsia

Oharra: Atal honek istorio osoa edo amaiera argitzen du.
Parisko aldirietan, Albertek –freelance erreportari batek– zin egiten du mendeku hartuko duela alaba txikiaren hilketa bortitzagatik, eta Sayoko doktore japoniarrak lagundu egingo dio mendekatzeko irrika horretan. Sayokoren laguntza trebeari esker, Alberten alabaren heriotzak ezkutatzen duen egiara hurbilduko dira biak: sekta misteriotsu bat eta pertsona-trafikatzaileak kasuan inplikatuta daudela jakingo dute. Azkenean, dena argitzear dagoenean, Sayokoren benetako asmoak agerian geratuko dira...

## Aktoreak

* Damien Bonnard : Albert Bacheret
* Kō Shibasaki : Sayoko
* Mathieu Amalric : Laval
* Hidetoshi Nishijima : Yoshimura
* Grégoire Colin : Pierre Guérin
* Slimane Dazi

## Erreferentziak

* ↑ sansebastianfestival.com

## Kanpo estekak

* Datuak: Q128212022
# Hebo (Oregon)

Hebo Ameriketako Estatu Batuetako erroldak esleitutako leku bat da. Tillamook konderrian kokatuta dago, Oregon estatuan. 207 biztanle ditu, 4,211715 kilometro koadroko azaleran banatuta.

## Ikus, gainera

* Tillamook konderria

## Kanpo estekak

* Datuak: Q2244398
# Hebrear

Hebrear (latinez: hebræus; hebreeraz: עברים edo עבריים‎, tiberieraz ʿIḇrîm, ʿIḇriyyîm, moderno ʿIvrim, ʿIvriyyim) Tanajen erabiltzen den etnonimoa da, monarkia aurretik bizi ziren semita israeldar nomadak izendatzeko eta egungo juduen arbasoak zirenak.
Bibliak dioenez Abrahamen ondorengoek osatzen zuten herria da; hitzaren esanahia "alde batetik bestera dabiltzanak" (nomadak) da. Bibliako pasarte batzuetan azaltzen denez, egiptoarrak eta beste atzerritarrak ziren juduei hebrear deitzen zietenak. Kanaanen bizitzen jarri ondoren, bertokoekin batu eta nekazari bilakatu ziren.
Egun batzutan hebreeraz juduak izendatzeko erabiltzen dute. Zenbait hizkuntza modernotan, tartean grezieraz, italieraz edo errumanieraz, "hebrear" juduen etnonimo estandar da.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Lur entziklopedietatik hartua.
* ↑ thefreedictionary.com

## Kanpo estekak

* Datuak: Q570868
* Multimedia: Hebrews / Q570868
# Grenville (Mexiko Berria)

Grenville Mexiko Berriko herrixka bat da. Union konderrian kokatua dago. 2010ean 38 biztanle zituen, 1,61 kilometro koadrotan banatuta.

## Ikus, gainera

* Union konderria

## Kanpo estekak

* Datuak: Q2581406
# Greny

Greny Frantziako udalerria da, Itsas Sena departamenduan dagoena, Normandia eskualdean. 2013an 138 biztanle zituen.

## Demografia
### Biztanleria

2007an Greny udalerrian erroldatutako biztanleak 138 ziren. Familiak 48 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 24 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 54 etxebizitza zeuden, 49 familiaren etxebizitza nagusia ziren eta 5 bigarren erresidentzia ziren. Etxebizitza guzti hauek 53etxeak ziren. 49 etxebizitza nagusietatik 44 bere jabearen bizilekua ziren, 4 alokairuan okupaturik zeuden eta 1 doan lagata zegoen; 3 etxek hitu gela zituzten, 13 etxek lau zituzten eta 33 etxek bost zituzten. 36 etxek euren parking plaza propioa zuten azpian. 16 etxetan ibilgailu bat zegoen eta 30 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Greny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 4 | 45-49 | 4 |
| 12 | 40-44 | 12 |
| 4 | 35-39 | 4 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 88 ziren, horien artean 66 aktiboak ziren eta 22 inaktiboak ziren. 66 pertsona aktiboetatik 60 lanean zeuden (36 gizon eta 24 emakume) eta 6 langabezian zeuden (1 gizon eta 5 emakume). 22 pertsona inaktiboetatik 5 erretiraturik zeuden, 8 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2000. urtean Greny udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1416111
* Multimedia: Greny / Q1416111
# Grenzach-Wyhlen

Grenzach-Wyhlen Alemaniako udalerria da. Baden-Württemberg estatuan kokatuta dago, [[Lörrach (barrutia)|Lörrach]] barrutian. 2014an 13.984 biztanle zituen 17,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q62005
* Multimedia: Grenzach-Wyhlen / Q62005
# Gres

Gresa (frantsesezko grès hitzetik datorren hitza eta hareharria esan nahi duena) zeramikazko produktu konpaktu bat da, erresistentzia mekaniko ona duena eta argia pasatzen uzten ez duena. Gainera, koloreztatua ere egon daiteke 1200 °C baino gehiagoko tenperaturan egosten da, eta urtugarrietan aberatsa den pasta zeramiko batetik lortzen da.
Kimikoki, alumina, silize eta alkaliekin osatuta dago, buztin, kuartzo eta feldespato mota ezberdinek emandako oxidoak.

## Historia

Gresaren ekoizpena XII. mendean hasi zen, Rhin eskualde alemaniarrean, baina, Europa osoan zehar ez zen XIV. mendera arte zabaldu. Ingalaterra aldean oso sustraitua egon zen, eta, XVII. mendetik aurrera, industria autonomo bat garatu zen Staffordshireen. Toki honetako zeramikagile garrantzitsu batzuk John Dwight, Ellers eta Wedgwood izan ziren.
Txina aldean ere, Shang dinastiaren garaian (K.a 1600-1046), zeramika bat egin zen, emaitza bezala, gresarengandik portzelanarengandik baino hurbilago zegoen produktu bat lortuz. Okayama herri japoniarrean, material honekin eginiko hilerri bat dago.

## Erreferentziak

* ↑ Euskalterm: [Zeramika Hiztegia] [2016] eta [Arkitektura hiztegia] [2020]

## Kanpo estekak

* Datuak: Q830894
* Multimedia: Stoneware / Q830894
# Grenville (Quebec)

Grenville Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Argenteuil konderriko eskualde-udalerria da. 2011ko zentsoaren arabera 1,577 biztanle zituen 2.81 kilometro koadroko azaleran.

## Kanpo estekak

* Datuak: Q3116515
* Multimedia: Grenville, Quebec / Q3116515
# Gresford

Gresford, galesez: Gresffordd, Galesko iparraldeko udalerri eta komunitate bat da, Wrexham konderrian dagoena. Komunitatearen barnean Marford udalerria ere badago.
2011ko erroldaren arabera 5.010 biztanle zituen.

## Kanpo estekak

* Datuak: Q3406264
* Multimedia: Gresford / Q3406264
# Grenville (Hego Dakota)

Grenville Ameriketako Estatu Batuetako inkorporatutako herri bat da. Day konderrian kokatuta dago, Hego Dakota estatuan. 48 biztanle ditu, 0,612969 kilometro koadroko azaleran banatuta.

## Ikus, gainera

* Day konderrian

## Kanpo estekak

* Datuak: Q2319648
# Grenville orogenia

Grenville orogenia Rodinia superkontinentearen sorrerarekin lotutako iraupen luzeko mendi sorrera prozesu luze bat izan zen. Bere emaitza Ipar Amerikaren zati handi bat, Labrador, Mexiko eta Eskoziaren zati bat hartzen duen gerriko orogeniko garrantzitsu bat da.
Grenville orogeniaren lurrazala Mesoproterozoikoaren erdialde eta amaieran datatua dago (Duela 1250 milioi urte-duela 980 milioi urte). Munduan zehar zatitua dago, baina, orokorrean, soilik Laurentiaren ekialde eta hegoaldean gertatutako atalak hartzen dira grenvilletar bezala.
Atal hauek, Afrikan kibariar orogenia bezala eta Europa mendebaldean suediar-norvegiar orogenia bezala ezagutzen dira.

## Kanpo estekak

* Datuak: Q3036937
# Grenzgipfel

Grenzgipfel (4.618 m) Monte Rosa mendiguneko mendia da (Alpe Peninoetan), Italia eta Suitza arteko mugan kokatua.
Grenzgipfel, Monte Rosa mendiguneko alde italiarreko tontorrik garaiena da, baita Italia eta Suitza arteko muga osoko punturik garaiena ere, Piemonte eskualdeko eta Ticino ibaiaren arro hidrografikoko punturik garaiena ere bada.
Hurbilen dagoen herria Macugnaga da, Monte Rosa mendigunearen ekialdean.

## Kanpo estekak

* Datuak: Q673716
* Multimedia: Grenzgipfel / Q673716
# Greppen

Greppen Suitzako udalerria da. Luzerna kantonamenduan dago, Luzerna Herrialdea barrutia barrutian. 2014an 1,118 biztanle zituen 5,25 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14568
* Multimedia: Greppen / Q14568
Küssnacht (SZ) Meggen Weggis
# Gyalopion

Gyalopion Colubridae familiako narrasti genero bat da. Ameriketako Estatu Batuetan eta Mexikon bizi dira.

## Espezieak

* Gyalopion canum (Cope, 1861)
* Gyalopion quadrangulare (Günther, 1893)

## Kanpo estekak

* Datuak: Q1017893
* Multimedia: Gyalopion / Q1017893
* Espezieak: Gyalopion
# Gy (argipena)

Gy izan daiteke:
* Gy, Saona Garaiako udalerria (Frantzia).
* Gy, Geneva kantonamenduko udalerria (Suitza).
* Gray (unitatea), Gy ikurra duena.
# Gy (Geneva)

    Artikulu hau Suitzako udalerriari buruzkoa da; beste esanahietarako, ikus «Gy (argipena)».
Gy Suitzako udalerria da. Geneva kantonamenduan dago, Geneva kantonamendua barrutian. 2014an 477 biztanle zituen 3,28 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66504
* Multimedia: Gy GE / Q66504
# Gyaloceras

Gyaloceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258813
# Hamar Tontorren Harana

Hamar Tontorren Harana, ingelesez Valley of the Ten Peaks, Kanadako Alberta probintzian dagoen haran bat da, Banff Parke Nazionalaren barnean.
Izena inguratzen duten hamar tontorretatik datorkio. Gainera, bertan Moraine aintzira ere badago.
* Datuak: Q3041080
* Multimedia: Moraine Lake / Q3041080
# Hamar (Norvegia)

Hamar Norvegiako udalerria da. Hedmark konderrian kokatua dago. 350.94 km² ditu eta 27.976 biztanle ditu.

## Mugakideak

Honako udalerri hauekin egiten du muga:
Ringsaker Åmot Løten Stange

## Kanpo estekak

* Datuak: Q104400
* Multimedia: Hamar / Q104400
# Hamar

    Artikulu hau zenbakiari buruzkoa da; Norvegiako udalerriari gaitzat duena beste hau da: «Hamar (Norvegia)»
Hamar (10) bederatziaren ondoren eta hamaikaren aurretik doan zenbaki naturala da. Erromatar zenbakeran, X letrarekin adierazten da.

## Frantziako departamendua

* Aube departamendua (10)

## Kanpo estekak

* Datuak: Q23806
* Multimedia: 10 (number) / Q23806
# Hamar manamenduak (liburua)

Hamar manamenduak Xabier Etxaniz Rojo 2002an plazaratu zuen ipuin bilduma da. Idazlearen bigarren liburua izan zen. Bere lehen ipuin bilduman bezala (Begiak itxi eta kitto, 2000), kontakizun gehienei ironia lotsagabea eta egunerokotasuna darie, esperpento bilakatzeraino ere. Lehenengo argitalpena 2002 urtean egin zen Erein argitaletxearen eskutik.
Bigarren liburu honetan idazleak irakurle bihozberari amorerik ematen ez dion ipuinak daude eta kontakizun guztiak Bibliako eta kristautasunezko jainko zorrotzak gizakioi eman bide zizkigun aginduekin lotura dute. Izenburua Moisesen hamar manamenduetatik dator eta liburua dekalogo moduan antolatuta dago.

## Erreferentziak

* ↑ Iparragirre, Pilar. Xabier Etxaniz: oso gustura aurkitzen naiz ipuingintzan. (Noiz kontsultatua: 2018-05-21).

## Kanpo estekak

* Hamar manamenduak. Erein argitaletxean
* Datuak: Q57671008
# Hamani Diori

Hamani Diori (Soundoure, Niger, Mendebaldeko Afrika Frantsesa, 1916ko ekainaren 6a - Rabat, Maroko, 1989ko apirilaren 23a) nigertar politikaria izan zen.

## Biografia

Frantziako Legebiltzarreko diputatu izan zen, eta Biltzar Nazionaleko lehendakariorde. 1960an, Nigerko Errepublikako lehendakari izendatu zuten, lehen ministro eta Kanpo Arazoetako ministro. Nigerko Alderdi Progresistako buruzagi izan zen, eta Afrikako Batasun Demokratikoko kide. 1974an, militarrek indarrez kendu zuten kargutik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314355
* Multimedia: Hamani Diori / Q314355
# Hamar mila

    Artikulu hau zenbaki osoari buruzkoa da; greziar mertzenario unitatea gaitzat duena beste hau da: «Hamar Milak»
Hamar mila (10000) bederatzi mila bederatziehun eta laurogeita hemeretziaren ondoren eta hamar mila eta bataren aurretik doan zenbaki osoa da.

## Kanpo estekak

* Datuak: Q427923
* Multimedia: 10000 (number) / Q427923
# Harbour Courteko Dorreak

Harbour Courteko Dorreak edo Towers at Harbor Court, AEBetako Baltimore hirian dagoen luxuzko etxebizitza eraikin multzo bat da.
109 metroko garaiera du eta 28 solairu dauzka.
1987an amaitua izan zen eta Allied Roofing and Sheetmetal, Inc arkitektura estudioak eraikiarazi zuen.
# Harburu

Harburua erlaitz edo teilatu-hegala eusten duten harrizko hagaburua da, gehienetan zizelkatua dagoena eta apaingarri dena. Korintiar ordenan (eta neoklasikoan) apaingabe erabilia, arkitektura erromanikoa sarri erabili zen fatxadako dekorazio bezala; landare, animalia edo giza irudi zizelkatuekin.
Batzuetan modiloi hitz klasikoa ere erabiltzen da, italierazko modiglione hitzetik eratorria (frantsesezko modillon bitarteko).

## Erreferentziak

* ↑ Harburu. Euskaltzaindiaren hiztegia.

## Ikus, gainera

* Mentsula

## Kanpo estekak

* Datuak: Q980198
# Harbour Heights (Florida)

Harbour Heights Ameriketako Estatu Batuetako erroldak esleitutako leku bat da. Charlotte konderrian dago, Florida estatuan. 3.428 biztanle ditu, 6,319737 kilometro koadroko azaleran banatuta.

## Ikus, gainera

* Charlotte konderria

## Kanpo estekak

* Datuak: Q1584944
# Harbury

Harbury, Ingalaterrako erdialdean dagoen udalerri bat da, Warwickshire konderrian.
2011n 2.420 biztanle zituen.
* Datuak: Q1873686
* Multimedia: Harbury / Q1873686
# Harbour uhartea

Harbour uhartea (ingelesez: Harbour Island Bahamak uhartetako uhartea eta barruti administratiboa da. Estatubatuetarrentzat helburu turistiko ezaguna da. Bertakoek Briland deitzen diote.

## Geografia

Harbour uhartea Eleuthera uhartearen iparmendebaldean dago; Bahametako "Out Islands" barruan daude, hau da, Bahametako kanpo aldean. Hiri bakarra du: Dunmore City. Hiriaren izena uhartearen gobernadore ohi batena, Dunmoreko kondea (1786-1798) alegia. Konde honek udarako egoitza bat zuen Harbourren.

## Ezaugarriak

Oso leku turistikoa da. Dirudienez Ingalaterra Berriaren antza handia du. Ospetsuak dira uhartearen ekialdean dauden hare arrosaren hondartzak. Uhartera ailegatzeko Ipar Eleutherarino abioia dago; handik Harbouraino ur-taxia erabili behar da.

## Erreferentziak

* ↑ The Story of The Bahamas, Paul Albury (Macmillan Caribbean, London, 1975) ISBN 0-333-17132-2

## Kanpo estekak

* (Ingelesez):Webgune ofiziala.
* Datuak: Q2357510
* Multimedia: Harbour Island, Bahamas / Q2357510
# Harby (Leicestershire)

Harby, Ingalaterrako erdialdean dagoen udalerri bat da, Leicestershire konderrian.
2011n 2.577 biztanle zituen.
* Datuak: Q5654942
* Multimedia: Harby, Leicestershire / Q5654942